
PËR NJË SHTESË FONDI NË BUXHETIN E MIRATUAR PËR VITIN 2012, PËR MINISTRINË E DREJTËSISË, PËR PROGRAMIN E SISTEMIT TË BURGJEVE

Në mbështetje të nenit 100 të Kushtetutës, të neneve 5 e 45 të ligjit nr. 9936, datë 26.6.2008 “Për menaxhimin e sistemit buxhetor në Republikën e Shqipërisë” dhe të nenit 13 të ligjit nr. 10 487, datë 5.12.2011 “Për buxhetin e vitit 2012”, me propozimin e Ministrit të Drejtësisë, Këshilli i Ministrave

VENDOSI:

1. Ministrisë së Drejtësisë, në buxhetin e miratuar për vitin 2012, në programin e sistemit të burgjeve, t’i shtohet fondi në masën 123 000 000 (njëqind e njëzet e tre milionë) lekë, për shpenzime operative.
2. Ky fond të përballohet nga fondi rezervë i Këshillit të Ministrave.
3. Ngarkohen Ministria e Drejtësisë dhe Ministria e Financave për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

